झारखंड में Coronavirus से 10 और लोगों की मौत, संक्रमण के 847 नए मामले
झारखंड में पिछले 24 घंटे में कोरोना वायरस संक्रमण के 847 नए मामले सामने आए जिन्हें मिलाकर राज्य में अब तक महामारी की चपेट में आए लोगों की कुल संख्या 88,873 हो गई है। वहीं, इस अवधि में संक्रमण से 10 और लोगों की मौत हो गई।
रांची: झारखंड में पिछले 24 घंटे में कोरोना वायरस संक्रमण के 847 नए मामले सामने आए जिन्हें मिलाकर राज्य में अब तक महामारी की चपेट में आए लोगों की कुल संख्या 88,873 हो गई है। वहीं, इस अवधि में संक्रमण से 10 और लोगों की मौत हो गई। इसके साथ ही राज्य में महामारी से मरने वालों की कुल संख्या 757 हो गई है। स्वास्थ्य विभाग की आज सुबह जारी रिपोर्ट के अनुसार राज्य में पिछले 24 घंटे में कोरोना वायरस से संक्रमित 10 और लोगों ने दम तोड़ दिया जिन्हें मिलाकर राज्य में महामारी से मरने वालों की संख्या 757 तक पहुंच गई है। रिपोर्ट के अनुसार राज्य में पिछले 24 घंटे में संक्रमण के 847 नए मामले दर्ज किए गए जिन्हें मिलाकर राज्य में अब तक संक्रमित हुए लोगों की संख्या 88,873 हो गई है। राज्य में 88, 873 संक्रमित लोगों में से 78,089 लोग अब तक ठीक होकर अपने घरों को लौट चुके हैं। इसके अलावा 10,027 अन्य संक्रमित लोगों का इलाज विभिन्न अस्पतालों में जारी है। 757 रोगियों की मौत हो चुकी है। पिछले 24 घंटे में जिन 10 लोगों की मौत हुई है, उनमें से राजधानी रांची के पांच और तीन लोग पूर्वी सिंहभूम के निवासी थे। इनके अलावा एक-एक व्यक्ति की मौत गिरिडीह और कोडरमा में हुई। इस अवधि में 43,427 नमूनों की जांच की गई जिनमें 847 लोग संक्रमित पाए गए।